RATCH จับมือ “NNCL-พีอีเอฯ” สร้างโรงไฟฟ้า จ.นครราชสีมา 40 MW มูลค่า 2.18 พันลบ.
RATCH จับมือ “NNCL-พีอีเอฯ” สร้างโรงไฟฟ้า จ.นครราชสีมา 40 MW มูลค่า 2.18 พันลบ.
27 มี.ค. 2563

บริษัท ราช กรุ๊ป จำกัด (มหาชน) หรือ RATCH แจ้งว่าในวันนี้ (27 มี.ค.) บริษัทลงนามสัญญาระหว่างผู้ถือหุ้น กับ บริษัท นวนคร จำกัด (มหาชน) หรือ NNCL และบริษัท พีอีเอ เอ็นคอม อินเตอร์เนชั่นแนล จำกัด เพื่อร่วมลงทุนในสัดส่วน 40% ,35% และ 25% ตามลำดับ เพื่อพัฒนาโครงการโรงไฟฟ้าประเภท Independent Power Supply ระบบ Cogeneration ขนาดกำลังการผลิตราว 40 เมกะวัตต์ (MW) มูลค่าประมาณ 2,176 ล้านบาท
สำหรับโรงไฟฟ้าดังกล่าวตั้งอยู่ในเขตประกอบการอุตสาหกรรมนวนคร จ.นครราชสีมา โดยจะจำหน่ายไฟฟ้าและไอน้ำให้กับกลุ่มลูกค้าอุตสาหกรรม กำหนดเดินเครื่องเชิงพาณิชย์ (COD) ประมาณเดือนก.ค.66 ซึ่งการลงทุนดังกล่าวสอดคล้องกับแผนขยายการลงทุนของกลุ่มบริษัท